കഴിഞ്ഞ മൂന്ന് ദിവസങ്ങളിലേത് പോലെ നജിയയുടെ വാതിലില് താലിബാന് ഭീകരര് മുട്ടിവിളിച്ചു, ആവശ്യം നിരസിച്ചതിന് നാല് കുട്ടികളുടെ മാതാവിനെ കൊലപ്പെടുത്തിയത് ക്രൂരമായി കാബൂള് : കഴിഞ്ഞ ഞായറാഴ്ചയോടെ അഫ്ഗാനിസ്ഥാന് തലസ്ഥാനവും കീഴടക്കി താലിബാന് രാജ്യത്തിന്റെ നിയന്ത്രണം കൈക്കലാക്കിയിരിക്കുകയാണ്. താലിബാന് ഭരണം വരുന്നത് സ്ത്രീകളുടെ ജീവിതത്തെയാണ് കൂടുതല് പ്രതികൂലമായി ബാധിക്കുക എന്നാണ് റിപ്പോര്ട്ടുകള് സൂചിപ്പിക്കുന്നത്. ഇസ്ലാമിക നിയമങ്ങള് അനുസരിച്ചുകൊണ്ട് സ്ത്രീകള്ക്ക് സാതന്ത്ര്യത്തോടെ ജീവിക്കാമെന്ന് താലിബാന് പ്രതിനിധികള് ഉറപ്പ് നല്കുന്നുണ്ട്. ജോലിയിലും വിദ്യാഭ്യാസത്തിലും തുടര്ന്നും സ്ത്രീകള്ക്ക് പങ്കുചേരാമെന്നും ഇവര് ആവര്ത്തിക്കുന്നു. എന്നാല് കാബൂളിലേക്ക് ഇരച്ചെത്തിയ ഭീകരര് ഓരോ പ്രവിശ്യയും കീഴടക്കുമ്ബോള് സ്ത്രീകളെ ക്രൂരമായി പീഡിപ്പിച്ച് കൊലപ്പെടുത്തിയെന്ന് വെളിപ്പെടുത്തലുകള് പുറത്ത് വരികയാണ്. നജിയ എന്ന് ഗ്രാമവാസിയായ സ്ത്രീയുടെ ജീവിതം ചൂണ്ടിക്കാട്ടിയാണ് താലിബാന് ക്രൂരതകള് മനുഷ്യാവകാശ പ്രവര്ത്തകര് വെളിപ്പെടുത്തുന്നത് വടക്കന് അഫ്ഗാനിസ്ഥാനിലെ ഒരു ചെറു ഗ്രാമത്തില് നജിയ എന്ന വിധവ മക്കളോടൊപ്പം താമസിക്കുകയായിരുന്നു. ഇവരുടെ വീട്ടില് താലിബാന് ഭീകരര് എത്തുകയും തങ്ങളുടെ സംഘത്തിന് ആവശ്യമായ ആഹാരം വച്ച് നല്കാന് നിര്ബന്ധിക്കുകയുമായിരുന്നു. മൂന്ന് ദിവസങ്ങളായി നജിയ ഇവര്ക്ക് ആഹാരം നല്കിയിരുന്നു. എന്നാല് പതിനഞ്ചോളം വരുന്ന സംഘത്തിന് ആഹാരം നല്കുവാനുള്ള സാമ്ബത്തിക ശേഷി ഇല്ലെന്ന് അറിയിച്ചതോടെ ഭീകരര് അവരെ തോക്കിന്റെ പാത്തികൊണ്ട് അടിച്ച് കൊലപ്പെടുത്തുകയും, വീട് അഗ്നിക്കിരയാക്കുകയും ചെയ്തു. ഭീകരര് സഞ്ചരിച്ച ഗ്രാമങ്ങളില് എല്ലായിടത്തും നജിയെ പോലെ സ്ത്രീകള് പീഡനത്തിന് ഇരയായി ക്രൂരമായ മര്ദ്ദനങ്ങള് ഏറ്റുവാങ്ങേണ്ടി വന്നു. എന്നാല് ഈ ക്രൂരത ആദ്യം മുതല്ക്കേ താലിബാന് നിരസിക്കുകയാണ്. നജിയയുടെ ഭര്ത്താവ് മുന് സര്ക്കാര് സൈനികനാണെന്നും ന്യായീകരിക്കാനായുള്ള കാരണമായി നിരത്തുന്നുണ്ട്. കഴിഞ്ഞ പത്ത് ദിവസത്തിനുള്ളില് അഫ്ഗാനിസ്ഥാനില് ഏറ്റവും വിലകൂടിയതും, ക്ഷാമമുള്ളതുമായ സാധനം ബുര്ക്കയാണ്. താലിബാന് നിയമങ്ങള് പാലിക്കാന് ബുര്ഖ വാങ്ങാന് തിരക്ക് കൂട്ടിയതാണ് കാരണം. ജോലി ചെയ്യാനും പഠിക്കാനും സമാധാനത്തോടെ ജീവിക്കുവാനും കഴിയുമെന്ന പ്രതീക്ഷ അസ്തമിച്ചിരിക്കുകയാണ് അഫ്ഗാന് ജനതയ്ക്ക്, പ്രത്യേകിച്ച് സ്ത്രീകള്ക്ക്.